  Майя Бывальцева Россилэн азьмуртэз Владимир Путин Удмуртиысь Кузебай Герд нимо йӧскалык музейын ужасьёсты ужъюртлы 100 ар тырмонэн ӟечкылаз. Телеграмма Кремльлэн  поттэмын. Ӟечкыласько тӥледыз пусйымон нуналэн – Удмурт Элькунысь Кузебай Герд нимо йӧскалык музейлэн дауръем юбилееныз Владимир Путин, Россилэн азьмуртэзСо пусйиз, музеез кылдытонлэн кутсконаз творческой, таланто адямиос сылӥзы. Соос удмурт музъемлэсь лулпушлыко, истори кылёсбурзэ утьыны тыршем сяна, Россиысь пӧртэм калыкъёсты огазеясь эшъяськон, ог-огдэ валан дунлыкъёсты юнматонэ но ватсэт пыртӥзы. Вань та дыр ӵоже тӥляд коллективды азьвыл ужасьёслэсь йылолъёссэс азьланьтэ, шер пумиськылӥсь книгаосын но арбериосын, археологи шедьтосъёсын бичетъёсты тырмытэ, музей ужлэн, шаертодонлэн вылӥ ӧнерлыко стандартъёсызъя тырше, пӧртэм эскерон но дышетон программаосты улонэ пыӵатэ Владимир Путин, Россилэн азьмуртэзОзьы ик Россилэн азьмуртэз музейын ужасьёслэсь выль медиатехнологиосты, интернет-площадкаосты уже кутэмзэс пусйиз но азинсконъёс сӥзиз. Тегъёс: Лулчеберет Ижкар ВладимирПутин Удмуртия Йӧскалыкмузей 100ар  